CELEX: 32013D0790
Language: bg
Date: 2013-12-13 00:00:00
Title: 2013/790/ЕС: Решение на Съвета от 13 декември 2013 година за приемане от името на Европейския съюз на изменението на членове 25 и 26 от Конвенцията за опазване и използване на трансграничните водни течения и международните езера

21.12.2013   
            
            
               BG
            
            
               Официален вестник на Европейския съюз
            
            
               L 349/98
            
         РЕШЕНИЕ НА СЪВЕТА
   от 13 декември 2013 година
   за приемане от името на Европейския съюз на изменението на членове 25 и 26 от Конвенцията за опазване и използване на трансграничните водни течения и международните езера
   (2013/790/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               Европейският съюз е страна по Конвенцията за опазване и използване на трансграничните водни течения и международните езера (наричана по-долу „конвенцията“), след като тя беше одобрена през 1995 г. (1)
               
            
         
               (2)
            
            
               Главната цел на конвенцията е създаването на рамка за двустранно или многостранно сътрудничество за предотвратяване и контрол на замърсяването на трансграничните водни течения и за гарантиране на рационалното използване на водните ресурси в държавите членки на Икономическата комисия за Европа на Организацията на обединените нации (ИКЕ на ООН).
            
         
               (3)
            
            
               На срещата си през 2003 г. страните по конвенцията изразиха желание за да се позволи на държавите, намиращи се извън региона на ИКЕ на ООН, да станат страни по конвенцията, с цел да се насърчи сътрудничеството в речните басейни в целия свят.
            
         
               (4)
            
            
               Други конвенции на ИКЕ на ООН за околната среда, например Конвенцията за достъпа до правосъдие по въпроси на околната среда и Конвенцията за оценка на въздействието върху околната среда в трансграничен контекст, са отворени за участие на държави, намиращи се извън региона на ИКЕ на ООН.
            
         
               (5)
            
            
               Европейската общност участва в срещата на страните през 2003 г., на която се прие изменението, позволяващо на всяка държава, която е член на Организацията на обединените нации, да се присъедини към конвенцията след одобрение на срещата на страните.
            
         
               (6)
            
            
               Изменението ще влезе в сила след приемането му от всички държави и организации, които са били страни по конвенцията на 28 ноември 2003 г.
            
         
               (7)
            
            
               Изменението следва да бъде прието от името на Съюза,
            
         ПРИЕ НАСТОЯЩОТО РЕШЕНИЕ:
   Член 1
   Приетото на третата среща на страните изменение на членове 25 и 26 (наричано по-долу „изменението“) от Конвенцията за опазване и използване на трансграничните водни течения и международните езера (наричана по-долу „конвенцията“), позволяващо присъединяване към конвенцията на всички държави членки на Организацията на обединените нации, се приема от името на Съюза.
   Текстът на изменението е приложен към настоящото решение.
   Член 2
   Председателят на Съвета посочва лицето, упълномощено да извърши от името на Съюза депозирането на акта за приемане на изменението съгласно член 21, точка 4 от конвенцията, с цел да се изрази съгласието на Съюза да бъде обвързан с изменението.
   Член 3
   Настоящото решение влиза в сила в деня на приемането му.
   
      Съставено в Брюксел на 13 декември 2013 година.
      
         
            За Съвета
         
         
            Председател
         
         V. MAZURONIS
      
   
   
      (1)  ОВ L 186, 5.8.1995 г., стр. 42.
   
      ИЗМЕНЕНИЕ НА ВОДНАТА КОНВЕНЦИЯ
      
                  а)
               
               
                  В член 25 от конвенцията, след точка 2 се вмъква нова точка със следния текст:
                  „3.   Всяка друга държава, която не е посочена в точка 2 и която е членка на Организацията на обединените нации, може да се присъедини към конвенцията след одобрение на срещата на страните. В акта си за присъединяване тази държава включва декларация, в която посочва обстоятелството, че за нейното присъединяване е получено одобрение на срещата на страните, както и датата, на която е получено одобрението. Тези искания за присъединяване от страна на членове на Организацията на обединените нации не се разглеждат за одобряване на срещата на страните, докато тази точка не влезе в сила за всички държави и организации, които са били страни по конвенцията на 28 ноември 2003 г.“
                  останалите точки се преномерират съответно;
               
            
                  б)
               
               
                  В член 26, точка 3 след думите „упомената в член 23“ се вмъкват думите „или в член 25, точка 3“.